РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 3

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 14 февруари2019 г.  

Днес, 14 февруари 2019 г.  от 12,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА 
БОРЯНА ДИМИТРОВА  - отсъства 
ДРАГОМИР КОЯДЖИКОВ  
КРАСИМИР ШЕКЕРДЖИЕВ  	

От администрацията на Висшия съдебен съвет присъства експертният сътрудник към комисията: Галина Хаджиева – старши експерт в отдел „САОД“ и Росица Енчева – гл. специалист в отдел „САОД“.

Заседанието протече при следния дневен ред, предварително обявен за 13.02.2019 г., от 14,00 ч.: 

1. Писмо изх. № 115/01.02.2019 г. на председателя на Върховния административен съд с приложена обобщена информация за образуването, движението и приключването на делата във Върховния административен съд за второто шестмесечие на 2018 г.
2.  Извлечение по т. 29, протокол № 4/06.02.2019 г. на Комисия „Бюджет и финанси“ относно предоставяне обосновани и остойностени предложения за нови дейности и/или нови щатни бройки за периода  2020-2022 г., които досега не са предвиждани по бюджета на ВСС. 
3.   Извлечение по т. 1 от протокол № 2/21.01.2019 г. на Комисия по правни и институционални  въпроси към Пленума на Висшия съдебен съвет относно писмо от Министерство на финансите за актуализиране състава и координатите на членовете на Работна група 31 „Европа 2020.
Приложение: Писмо от Министерство на финансите за актуализиране състава и координатите на членовете на РГ 31 „Европа 2020“; Доклад от Хр. Тодорова – директор на дирекция „Международна дейност и протокол“
4. Писма изх. № 2780/28.01.2019 г. от административния ръководител на Районен съд – Пловдив и изх. № 27/29.01.2019 г. от административния ръководител на  Районен съд - Девин относно дадени  указания  от КСКНСС   за приложение на статистически код 4260 от Номенклатурата на статистически кодове за наказателни дела за образуване и разпределяне  на делата по жалби срещу законността на задържането  (решение по т. 6.3., протокол № 1/16.01.2019 на КСКНСС).
5.  Становище от административния ръководител на  Районен съд – Сливен във връзка с констатирано от КСКНСС различие между броя на постъпилите граждански дела за първо полугодие на  2018 г.,  отчетени в статистическите таблици на Районен съд - Сливен и данните за разпределените първоинстанционни граждански дела в Централизираната система за разпределение на делата. 
6. Предложение  от работната група по административни дела към КСКНСС за определяне на кодове (шифри) и групи в Номенклатурата на статистическите кодове и определяне на  коефициенти за тежест на  административни дела в Приложение № 1 към ПОНС, във връзка със ЗИД на АПК - обн. ДВ, бр. 77 от 2018 г.  и  писмо изх. № 4312/20.12.2018 г. от и.ф. административен ръководител на Административен съд - София област относно измененията на правилата на родова подсъдност по административни дела, които ще  бъдат разглеждани от Административен съд - София след промяна на подсъдността  по АПК.
7. Доклад от  Пламен Петков – административен ръководител на Софийски окръжен съд относно  предприетите действия във връзка с кадровото обезпечаване на Районен съд- Ихтиман.

 По дневния ред: 

1. ОТНОСНО: Писмо изх. № 115/01.02.2019 г. на председателя на Върховния административен съд с приложена обобщена информация за образуването, движението и приключването на делата във Върховния административен съд за второто шестмесечие на 2018 г.
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Приема обобщена информация за образуването, движението и приключването на делата, постъпили във Върховния административен съд за второто шестмесечие на 2018 г., представена от председателя на ВАС на основание чл. 122, ал. 1, т. 14 от Закона за съдебната власт.
1.2. Внася на заседание на Съдийската колегия на ВСС, насрочено на 19.02.2019 г., представената от председателя на ВАС обобщена информация по т. 1.1.
1.3. Предлага на Съдийската колегия на ВСС да приеме следните решения:						
                                                                                                  ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1. ПРИЕМА обобщена информация за образуването, движението и приключването на делата, постъпили във Върховния административен съд за второто шестмесечие на 2018 г., представена от председателя на ВАС на основание чл. 122, ал. 1, т. 14 от Закона за съдебната власт. 
2. Обобщената информация да се публикува на интернет-страницата на ВСС в раздел „Съдебна статистика“.

2. ОТНОСНО: Извлечение по т. 29, протокол № 4/06.02.2019 г. на Комисия „Бюджет и финанси“ относно предоставяне обосновани и остойностени предложения за нови дейности и/или нови щатни бройки за периода  2020-2022 г., които досега не са предвиждани по бюджета на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема за сведение  извлечение от протокол № 4/06.02.2019 г., т. 29 на Комисия „Бюджет и финанси“ към Пленума на ВСС.
2.2. Отлага точката за следващото заседание на комисията, като  възлага на председателя на КСКНСС - Даниела Марчева да изготви предложение до Комисия „Бюджет и финанси“ за нови дейности, за които да се предвидят средства в бюджетна прогноза за периода 2020-2022 г.
 
3. ОТНОСНО:  Извлечение от протокол № 2/21.01.2019 г., т. 1 на Комисия по правни и институционални  въпроси към Пленума на Висшия съдебен съвет относно писмо от Министерство на финансите за актуализиране състава и координатите на членовете на Работна група 31 „Европа 2020.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	3.1.  Приема за сведение извлечение от протокол № 2/21.01.2019 г., т. 1 на Комисията по правни и институционални  въпроси към Пленума на Висшия съдебен съвет и изпратените материали.
	3.2.  Определя за участие в работна група  31 „Европа 2020“: Даниела Марчева – член на ВСС и председател на КСКНСС към СК на ВСС.
	3.3. Да се изпрати препис от решението по т. 3 на Комисията по правни и институционални въпроси към Пленума на ВСС,  ведно с материалите по преписката, за сведение и по компетентност. 

4. ОТНОСНО:  Писма изх. № 2780/28.01.2019 г. от административния ръководител на Районен съд – Пловдив и изх. № 27/29.01.2019 г. от административния ръководител на  Районен съд - Девин относно дадени  указания  от КСКНСС   за приложение на статистически код 4260 от Номенклатурата на статистически кодове за наказателни дела за образуване и разпределяне  на делата по жалби срещу законността на задържането  (решение по т. 6.3., протокол № 1/16.01.2019 на КСКНСС).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1.  Отлага разглеждането на точката за следващо  заседание.                                                                                               
 
5. ОТНОСНО: Становище от административния ръководител на  Районен съд – Сливен във връзка с констатирано от КСКНСС различие между броя на постъпилите граждански дела за първо полугодие на  2018 г.,  отчетени в статистическите таблици на Районен съд - Сливен и данните за разпределените първоинстанционни граждански дела в Централизираната система за разпределение на делата. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
5.1. Приема за сведение Становище от административния ръководител на  Районен съд – Сливен, вх. № ВСС 11524/13.02.2019 г.

 6. ОТНОСНО:  Предложение  от работната група по административни дела към КСКНСС за определяне на кодове (шифри) и групи в Номенклатурата на статистическите кодове и определяне на  коефициенти за тежест на  административни дела в Приложение № 1 към ПОНС, във връзка със ЗИД на АПК - обн. ДВ, бр. 77 от 2018 г.  и  писмо изх. № 4312/20.12.2018 г. от и.ф. административен ръководител на Административен съд - София област относно измененията на правилата на родова подсъдност по административни дела, които ще  бъдат разглеждани от Административен съд - София след промяна на подсъдността  по АПК.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
6.1. Приема протокол  от 08.02.2019 г. от заседание на работната група по административни дела към Комисия „Съдебна карта, натовареност и съдебна статистика” към СК на ВСС, сформирана с решение по т. 9, протокол № 2/30.01.2019 г. на КСКНСС.  
6.2.  Одобрява направените  от работната група предложения за изменения и допълнения в  Номенклатурата на статистическите кодове по административни дела и в Приложение № 1 „Административни дела“ към Правилата за оценка натовареността на съдиите, във връзка с промяната на подсъдността  по административни дела, съгласно ЗИД на АПК обн. ДВ, бр. 77/2018 г., в сила от 01.01.2019 г.
6.3. Да се внесе  проект на решение за изменение и допълнение в  Номенклатурата на статистическите кодове по административни дела и в Приложение № 1 „Административни дела“ към Правилата за оценка натовареността на съдиите в заседание на Съдийската колегия на ВСС, насрочено за 19.02.2019 г.
6.4. Предлага на Съдийската колегия на Висшия съдебен съвет да приеме следните решения:

ПРОЕКТ	

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ

Р Е Ш И:

1. ИЗМЕНЯ и ДОПЪЛВА Номенклатурата на статистическите кодове по административни  дела, както следва:
1.1.  В код 190 (група 49 на Приложение № 1 към ПОНС) - допълва  описанието на кода, като добавя текста: „частни административни дела по Закона за защита на конкуренцията, Закона за Комисията за финансов надзор, Закона за дейността на колективните инвестиционни схеми и на други предприятия за колективно инвестиране, Закона за публичното предлагане на ценни книжа, Закона за прилагане на мерките срещу пазарните злоупотреби с финансови инструменти, Кодекса за застраховането, Закона за електронните съобщения“;
1.2. В код 1430 (група 29 на Приложение № 1 към ПОНС) - допълва  описанието на кода, като добавя текста: „в т. ч. чл. 7, ал. 8“;
1.3. Създава  нов код 350 (група 14 на Приложение № 1 към ПОНС) с описание: „Закон за българското гражданство (чл. 35, ал. 4, само частни дела)“ и се разпределя в група 14 на Приложение № 1 към ПОНС;
1.4. Създава нов код 1680 (група 31 на Приложение № 1 към ПОНС) с описание: „Закон за радиото и телевизията“ и се разпределя в група 31 на Приложение № 1 към ПОНС;
1.5. Създава нов код 2500 (група 35 на Приложение № 1 към ПОНС) с описание: „Закон за нотариусите и нотариалната дейност (чл. 12, ал.4) и се разпределя в група 35 на Приложение № 1 към ПОНС;
1.6. Създава  нов код 2600 (група 35 на Приложение № 1 към ПОНС)  с описание: „Закон за частните съдебни изпълнители  (чл. 11, ал. 2) и се разпределя в група 35 на Приложение № 1 към ПОНС;
2. Коефициентите за тежест на делата по кодовете, описани в т. 1, съответстват  на коефициентите за тежест на делата в съответната група на Приложение № 1 към Правилата за оценка натовареността на съдиите.

3. СЪЗДАВА нови кодове, които се включват в нова група 50 на Приложение № 1 към Правилата за оценка натовареността на съдиите, както следва:
3.1. код 6000 с описание: „Закон за защита на конкуренцията“;
3.2. код 6100 с описание: „Закон за Комисията за финансов надзор“;
3.3. код 6200 с описание: „Закон за дейността на колективните инвестиционни схеми и на други предприятия за колективно инвестиране“;
3.4. код 6300 с описание: „Закон за публичното предлагане на ценни книжа“;
3.5. код 6400 с описание: „Закона за прилагане на мерките срещу пазарните злоупотреби с финансови инструменти“;
3.6.  код 6500 с описание „Кодекс на застраховането“;
3.7.  код 6600 с описание „Закон за електронните съобщения“ .

4. Определя коефициент  за тежест на делата, включени в група 50 на Приложение № 1 към Правилата за оценка натовареността на съдиите (кодове:  6000, 6100, 6200, 6300, 6400, 6500, 6600) –  4,5.

5. ИЗМЕНЯ и ДОПЪЛВА Приложение № 1 „Административни дела“, към Правилата за оценка натовареността на съдиите, както следва:
5.1. В група 14 (коефициент за тежест  0,6) - добавя нов код 350 в групата с описание: „Закон за българското гражданство със забележка  „само частни административни дела“; 
5.2.  В група 28 (коефициент за тежест  1) - промяна в описанието на групата - след текста: „Закон за защита на конкуренцията“ добавя текста: „само чл. 51“;
5.3.  В група 29 (коефициент за тежест  1,1)  – промяна в описанието на групата, като след текста: „Закон за лова и опазване на дивеча“ добавя текста: „в т.ч. чл. 7, ал. 8“;
5.4. В група 31 (коефициент за тежест  1,5) - допълва описанието на групата, като добавя текста „Закон за радиото и телевизията“ и добавя нов код 1680;
5.5.  В група 35(коефициент за тежест  1,6)  - допълва описанието на групата, като добавя текста: „Закон за нотариусите и нотариалната дейност и Закон за частните съдебни изпълнители“ и допълва с нови кодове 2500 и 2600;
5.6. В група 49 (коефициент за тежест  0,7) - допълва описанието на групата, като добавя текста: „частни административни дела по Закона за защита на конкуренцията, Закона за Комисията за финансов надзор, Закона за дейността на колективните инвестиционни схеми и на други предприятия за колективно инвестиране, Закон за публичното предлагане на ценни книжа, Закона за прилагане на мерките срещу пазарните злоупотреби с финансови инструменти, Кодекса на застраховането, Закона за електронните съобщения“;

5.7. Създава нова група 50 с описание: „Закон за защита на конкуренцията (без чл. 51), Закон за Комисията за финансов надзор, Закон за дейността на колективните инвестиционни схеми и на други предприятия за колективно инвестиране, Закон за публичното предлагане на ценни книжа, Закон за прилагане на мерките срещу пазарните злоупотреби с финансови инструменти, Кодекс на застраховането, Закон за електронните съобщения“,  като в нея се разпределят  новите кодове 6000, 6100, 6200, 6300, 6400, 6500 и 6600, с коефициент за тежест  4,5.

6. ВЪЗЛАГА  на отдел „Статистически анализ и обработка на данни“ да   отрази горните изменения и допълнения в Номенклатурата на статистическите кодове по административни дела и в Приложение № 1 към Правилата за оценка натовареността на съдиите.					

7. ДА СЕ УВЕДОМЯТ административните съдилища за приетите изменения и допълнения в Номенклатурата на статистическите кодове по административни дела и в Приложение № 1 към Правилата за оценка натовареността на съдиите.  
8. ДА СЕ УВЕДОМЯТ разработчиците на системите за управление на съдебните дела  и Централизираната система за разпределение на делата  за приетите изменения и допълнения в Номенклатурата на статистическите кодове и в Приложение № 1, за сведение и актуализиране на съответните системи.
9. Приетите изменения и допълнения в Номенклатурата на статистическите кодове по административни дела и в Приложение № 1 към Правилата за оценка натовареността на съдиите  да се публикуват на интернет страницата на ВСС в раздел Комисия „Съдебна карта, натовареност и съдебна статистика“.  
		
7. ОТНОСНО: Доклад от  Пламен Петков – административен ръководител на Софийски окръжен съд относно  предприетите действия във връзка с кадровото обезпечаване на Районен съд- Ихтиман.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
7.1. Приема за сведение Доклад от  административния ръководител на Окръжен съд – София, вх. № ВСС-13778/12.02.2019 г., относно  предприетите действия във връзка с кадровото обезпечаване на Районен съд- Ихтиман.
7.2. Да се внесе доклада по т. 7.1  в заседание на Съдийската колегия на ВСС, насрочено за 19.02.2019 г., за обсъждане.   

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:
              /п/
     
ДАНИЕЛА МАРЧЕВА